ÍSB hevur í dag gjørt stuðulsavtalu við Motus Sport í Klaksvík Avtalan merkir at Motus Sport stuðlar ÍSB fram til 2018, Motus Sport verður høvuðsveitari av klæðum til ÍSB í hesum tíðarskeiðnum. Motus Sport var veitari av klæðunum ið Krista Mørkøre og ferðalag brúkti í Rio, og hildu vit at hetta riggaði sera væl. ÍSB fer saman við Motus Sport í næstum at bjóða ein serstakan ÍSB búna, ið ítróttarfólk kunnu ogna sær fyri ein rímiligan penga. ÍSB fegnast um samstarvið, og takkar fyri stuðulin.